ترکیه نینگ سیواس ولایتیده تورت آی لیق کورس گه اشتراک ایتگن 190 نفر افغانستان لیک عیال پولیس لر گه بولیب اوتگن بیر مراسم آرقه لی دیپلوم لری بیریلدی. افغانستان ایچکی ایش لر وزیرلیگی تعلیم و تربیه قوماندان لیگی نینگ اورین باسری سردار محمد کوهدامنی اوشبو مراسم جریانیده بیرگن بیاناتلریده افغانستان بیلن ترکیه نینگ قرداش اولکه لر دن عبارت ایکن لیگی نی بیلدیررایکن, موجود کیلیشو دایره سیده میلادی 2011 نچی ییلی دن بیری افغانستان لیک عیال پولیس لرنینگ ترکیه گه کیلیب تعلیم آلیتگن لیک لری نی معلوم قیلدی. کوهدامنی اوشبو پولیس لرنینگ تعلیمی بیلن علاقه لی برنامه لر اوچون ترکیه گه اوز منتدارچیلیک لری نی بیلدیردی. سیواس ولایتی نینگ اورین باسری صالح آیخان ایسه, پایتخت کابلده ترک هیئتی نینگ موتری گه قره تیلگن انتحاری هجوم نینگ ترکیه و افغانستان خلقی نی خفه قیلیب قویگن لیگی نی معلوم قیلدی. آیخان, اوشبو فارغ بولگن عیال لرنینگ افغانستان خلقی نینگ آنگی نی آچیشی نی طلب ایتیتگن لیک لری نی بیلدیردی. عینی دمده اوشبو عیال پولیس لرنینگ فارغ بولگن سیواس پولیس عالی مکتبی نینگ مدیری فهمی بوزداغ هم, خودی منه شو 190 عیال پولیس گه کتته دن کتته موفقیت لر آرزو ایتیتگن لیک لری نی معلوم قیلدی. دیپلوم لرنینگ ترقه تیلیشی آرتیدن عیال پولیس لرنینگ آنت ایچیش مراسمی بولیب اوتدی. مراسم اداغیده کوهدامنی بوزداغ گه افغانستان پولیسی نینگ شرف مدالی نی بیردی.
ویدیوسی نی کوریش اوچون کلیک قیلینگ
عکس لری نی کوریش اوچون کلیک قیلینگ
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
